**Задатак за шесту недељу наставе на даљину**

Иако не смемо превише времена да проводимо напољу и осуђени смо на изолацију то не знчи да не треба да уживамо у природи и сунцу које нам подстиче боље расположење.Природа је одувек била највећи подстицај и мотив за све уметнике света.

Задатак ове недеље је да посматрамо природу и уочимо промене.

-Уочите процветало дрвеће,пупољке,листове,цветове, бубе,птице,плаветнило неба,гранчице,боје,облике,мирисе.

Мириси пролећа су свуда око нас.

 Писац Иво Андрић је рекао:„Ништа жив човек не може изгубити што му једно пролеће не може повратити,нити може човек бити трајно несрећан док Бог даје да се душа лечи заборавом и земља обнавља пролећем”.

Уметник Винсент Ван Гог је такође био постакнут лепотама пролећа и овде можете погледати његова дела са мотивима пролећа.

Док будете радили задатак можете послушати композицију Антонија Вивалдија” Пролеће”,кликом на линк испод

<https://www.youtube.com/watch?v=l-dYNttdgl0>

**Задатак: ”*ПРОЛЕЋНО ДРВО;ГРАНА*”**

Посматрајте у вашем окружењу процветало дрвеће,гранчице,пупољке,цветове.Одаберите технику (цртеж,акварел-воденим бојама,дрвеним бојама,фломастерима,темпером,колаж техником или само фотографишите) неки од ових мотива.

Радове слати на е-маил majasokobanja@yahoo.com или на вибер групу вашег одељења.

Наставница ликовне културе,Маријана Петровић



